钦定古今图书集成/理学汇编/字学典/第049卷 > 《卓小仙草书歌》唐·顺之
## 钦定古今图书集成/理学汇编/字学典/第049卷 > 《卓小仙草书歌》唐·顺之

莆守寄我卓仙书，北窗闲伫时玩展。吴人本惯见龙
蛇，对此真形惊走转。瓌谲东海黄公符，苍古太庙姬
王瑑。曲处素娥欹舞腰，劲来壮夫摐狼铣。藤缠老树
千尺挂，鹰攫寒厓百鸟懦。已觉人间出《草圣》，却讶空
中堕云篆。古来草书谁擅场，酒旭僧素颇中选。漏痕
钗股那足奇，脱帽露顶空漫衍。虽然奔放不可羁，笔
墨蹊径未尽遣。传闻卓仙形貌异，蓬头阔口足爪跣。
胸中光怪秘不得，漏泄机缄在此卷。轩辕道士骂俗
书，写出灵文世不辨。卓仙作字不用手，唐生识字亦
非眼。说到手眼两忘处，作者识者俱一筦。几时杖策
入《武彝》，试问仙郎叩金简。

字，蛟龙吹雨杂风声。

唐杜甫《赠汝阳王琎》诗：“笔飞鸾耸立，章罢凤骞腾。”
吴融《赠广利大师歌》：“崩云落日千万状，随手变化生
空虚。”

释可朋《观梦龟草书歌》：“画壮倒松横洞壑，点麤飞石
落空虚。”

宋苏轼《赠王巩诗》：“清诗草圣俱入妙，别后寄我书连
纸。”

又《赠葛苇》诗：“小诗试拟孟东野，大草闲临张伯英。”
《陆游暇日弄笔戏书诗》：“草书学张颠，行书学杨风。”

《班兰台集》：徐干为班超军司马，善章草。班固与弟超
书曰：“得伯章书，槁势殊工。”知识读之，莫不叹息。实亦
艺由己立，名自人成。

《后汉书宗室传》：“北海敬王睦，少好学，博通书传，能属
文，又善史书，当世以为楷则。及寝病，明帝使驿马令
作草书尺牍十首。”

《崔骃传》：“骃子瑗，字子玉。早孤，锐志好学，尽能传其父
业，诸儒宗之。举茂才，迁济北相，著草书势。”

齐王僧虔能《书录》。瑗子寔官至尚书，亦能草书。
京兆杜度为魏齐相始有草名。

《后汉书张奂传》：“奂长子芝及弟昶，并善草书，至今称
传之。”

齐王僧虔，能《书录》。弘农张芝，高尚不仕，善草书，精劲
绝伦。家之衣帛，必先书而后练。临池学书，池水尽黑。
每书云忽，忽不暇草。时人为“草圣。”芝弟昶，汉黄门侍
郎，亦能草。今世人中云芝书者，多昶作也。

罗晖赵袭，不详何许人。与伯英同时，见称西州，而矜
许自与，众颇惑之。伯英《与朱宽书》，《自叙》云：“上比崔、杜
不足，下方罗、赵有馀。”

河间张超，亦善草书，不及崔、张。

《书史会要》：“毛弘善古文隶书章草。”

《后汉书张超传》：“超有文才，灵帝时从征为别部司马。
善草书，妙绝时人，世共传之。”

《皇甫规妻传》：“安定皇甫规妻者，不知何氏女也。规初
丧室家，后更娶之。妻善属文，能草书，时为规答书记，
众人怪其工。”

张怀瓘《书断》：“魏武帝工章草，雄逸绝伦。”

齐，王僧虔能书录，姜诩、梁宣、田彦和及司徒韦诞皆
伯英弟子，并善草。

河东卫觊，魏尚书仆射。善章草及古文，略尽其妙。草
体微瘦，而笔迹精熟。

《魏志刘廙传》：“廙为五官将，文学，文帝器之，命廙通草
书。廙答书曰：初以尊卑有序，不敢修草。必如严命，何
敢以辞！”

张怀瓘《书断》：“吴皇象，字休明，广陵江都人也。官至侍
中。工章草，师于杜度。先是有张子并，于时有陈良辅，
并称能书。然陈恨瘦，张恨峻，休明斟酌其间，甚得其
妙。与严武等称八绝，世谓沈著痛快。”

《宣和书谱》：“诸葛亮善画，亦喜作草字，虽不以书称，世
得其遗迹，必珍玩之。”今御府藏草书《远涉帖》。

晋武帝司马氏，讳炎，字安世，文帝之子也。喜作字，于
草书尤工，落笔雄健挟英勇之气，毅然为一代祖。
张怀瓘《书断》：“齐献王攸，字大猷，河内人，武帝母弟。善
尺牍，尤能行草书，兰芳玉洁，奇而且古，才望出武帝
之右。”

《晋书卫瓘传》：“瓘学问深博，明习文艺，与索靖俱善草
书，时人号为‘一台二妙’。”汉末张芝善草书，论者谓瓘
得伯英筋，靖得伯英肉。

《南齐书王僧虔传》，“卫瓘采张芝草法，取父法参之，更
为草槁，世传其善。”

《晋书卫恒传》：“恒善草隶书，为四体书势。”

张怀瓘《书断》：“何曾工于槁草，时人珍之。”

誉犹著。太康中，自渚宫还襄阳，因求古文策书及汲
冢文，其作草书尤有笔力。”

张华作字，尤工草书，见索靖，遂雅相厚善，深与结纳。
《晋书索靖传》：“靖与尚书令卫瓘俱以善草书知名。瓘
笔胜靖，然有楷法，远不能及靖作草书状。”

《南史王僧虔传》，索靖传：芝草而形异，甚矜其书，名其
字势曰“银钩虿尾。”

《宣和书谱》：“陆机善章草。”

《晋书辛谧传》：“谧博学，善属文，工草隶书，为时楷法。”
王僧虔能《书录》：“荥阳杨肇，晋荆州刺史，善草隶。潘岳
诔曰：‘草隶兼善，尺牍必珍，足无辍行，手不释文，翰动
若飞，纸落如云’。”肇孙经，亦善草书。

王愔《文字志》：“羊忱能草书，亦善行隶，有称于一时。”
张怀瓘《书断》：“王导字茂弘，行、草兼妙。元、明二帝并工
书，皆推叹于茂弘。”王愔云：“王导行、草见贵当世。
王恬，导之子，工于草隶，当时难与为比。”

《王洽，导之第四子》。书兼诸法，于草尤工落简挥毫有
郢匠成风之致。

王珉，导之孙，洽之子也。少有才艺，工隶及行草，世所
宝者，特是草圣，名出珣兄之右。时人语曰：“法护非不
佳，僧弥难为兄。”法护，珣之小字也。自导至珉，三世以
书名著，人以方杜度、卫瓘二氏焉。

王敦，导之从兄。性简脱，工颠草，得家传之学。

《郄鉴》“作草字，下笔刚决，略无留滞，厚实深沈，丰茂宏
丽，而不乏风神。”

郄愔善众书齐名，庾翼尤长于章草，王僧虔云：“郄愔
章草，亚于右军。”

庾翼善草隶书，名亚右军。兄亮常就右军求书，逸少
答云：“稚恭在彼，岂复假此。”尝复以章草答亮示翼乃
大服。因与王书云：“昔有《伯英章草》十纸，因丧乱遗失。”
尝谓人曰：“妙迹永绝。今见足下答家兄书，焕若神明，
顿还旧观。”

《王僧虔》，《能书录》，江夏李式，晋侍中，善为隶草。其弟定
子，公府能名同式。

《文字志》羊固。善草、行，著名一时。渡江，累迁黄门侍郎，
赠大鸿胪。

李𫷷好学善草隶与兄式齐名。

张怀瓘《书断》：“王廙，导从父弟也。工于草隶飞白，祖述
张、卫遗法。”

《晋书王羲之传》：羲之每自称：“我书比锺繇当抗行，比
张芝草犹当雁行也。”曾与人书云：“张芝临池学书，池
水尽黑，使人耽之若是，未必后之也。”羲之书初不胜
庾翼郗愔，及其暮年方妙。尝以章草答庾亮，而翼深
叹伏。因与羲之书云：“吾昔有伯英章草十纸，过江颠
狈，遂乃亡失，常叹妙迹永绝。忽见足下答家兄书，焕
若神明，顿还旧观。”

《王献之传》：献之工草隶，七八岁时学书，羲之从后掣
其笔不得，叹曰：“此儿后当复有大名。”

王僧虔能书录。王元之、徽之，俱献之兄，又兄子淳之
并善行草。

王允之，“卫将军、会稽内史”，亦善草、行。

《羊欣》，能书，人名许静民，高阳人，镇军参军。善隶草，羲
之高足。

《宣和书谱》：张翼善草隶，时穆帝令翼写王羲之手表，
穆帝自批其后，羲之殆不能辨真赝。久乃悟云：“小人
几欲乱真。”

张怀瓘《书断》：“桓元者，温之子。尝慕小王善于草法。
羊欣能书人名。会稽隐士谢敷、吴兴康欣，并工隶草。”
《宣和书谱》：“陈逵无传于史，其书不多见，作行草，古而
腴，草字飘发不滞，有羲、献之风。”〈按黄伯思法帖刊误云陈逵西晋中郎将〉
《姑苏志》：“沈嘉，字长茂，吴郡人，吴兴太守。善草书。
韦续九品书，人论李氏意如广汉人，王献之保母也。
善属文，能草书。”

《宣和书谱》：“谢灵运少好学，博综群书，作为文辞，擅江
左之誉。学王羲之真草，俱造其妙。或谓献之，灵运舅
也，故其得法为精。凡献之所上表章，多在中书杂事
中，灵运模临乱真，因以己所书易其本，人莫能辨。”
《南史孔琳之传》：“琳之少好文义，解音律，能弹棋，妙善
草隶。”

《书断》：“萧思话，兰陵人。学书于羊欣，得其体法。行草连
冈尽望，势不断绝。”

齐高帝善草书，祖述子敬。尝与王僧虔赌书，曰：“谁为
第一？”对曰：“臣书臣中第一，陛下书帝中第一。”帝笑曰：
“卿可谓善自谋矣。”

《南史王僧虔传》：齐高帝与僧虔赌书毕，谓曰：“谁为第
一？”对曰：“臣书第一，陛下亦第一。”帝笑曰：“卿可谓善自
为谋。”或云：“帝问我书何如卿？答曰：‘臣正书第一，草书
第二，陛下草书第二，而正书第三，臣无第三，陛下无
第一’。”帝笑曰：“卿善为辞。”

《王僧祐传》：僧祐幼聪悟，雅为从兄俭所重。工草隶，善
敱琴，不交当世。自天子至侯伯，未尝与一人游。
《张融传》：“融善草书，常自美其能。齐高帝曰：‘卿书殊有
骨力，但恨无二王法’。”答曰：“非恨臣无二王法，亦恨二
王无臣法。”

《谢朓传》：“朓善草隶，长五言诗，好奖人才。会稽孔𫖮粗
有才笔，未为时知。孔珪常令草《让表》以示朓，朓嗟吟
良久，手自折简写之。”

《宣和书谱》：“沈约著述颇多，撰《四声韵谱》，自谓有入神
之妙，作草字亦工，下笔皆超绝。”

《南史萧子云传》：子云善草隶，为时楷法。自云善效锺
元常、王逸少，而微变字体。其书迹雅为武帝所重。帝
尝论书曰：“笔力劲骏，心手相应，巧逾杜度，美过崔寔，
当与元常并驱争先。”其见赏如此。子云子特亦善草
隶，时人比之卫恒、卫瓘。武帝常使特书，及奏帝曰：“子
敬之迹不及逸少，萧特之书遂逼于父。”

《刘孝绰传》：“孝绰幼聪敏，七岁能属文。舅王融深赏之，
曰：‘天下文章无我，当归阿士’。”阿士，孝绰小字也。兼善
草隶。自以书似父，乃变为别体。

《王籍传》：“籍好学有才气，为诗慕谢灵运，又甚工草书，
笔势遒放，盖孔琳之流亚也。”

《纪少瑜传》：少瑜美容貌，工槁草。到溉曰：“此人有大才
而无贵仕。”后除武陵王记室参军。

《陈文帝诸子传》：“始兴王伯茂，工草隶书，甚得右军法。”
《陈书蔡景历传》：“景历少俊爽，善尺牍，工草隶。陈武帝
素闻其名，以书要之。景历对使答书，笔不停辍。帝得
书，甚加钦赏。”

《蔡凝传》：“凝幼聪悟，美容止。既长，博涉经传，有文辞，尤
工草隶。”

《宣和书谱》：江总七岁而孤，依外氏萧励家，而励尤所
钟爱，尝谓总曰：“尔操行殊异，神采英拔，后之知名，当
出吾右。”及长，果好学，能属文，作行、草，为时独步。以词
翰兼妙得名。有文集三十卷行于世。

释智永，会稽人也。晋右军将军王羲之之裔。学书以
羲之为师法，笔力纵横，真草兼备，绰有祖风。初励志
书札，起楼于所居之侧，因自誓曰：“书不成，不下此楼。”
后果大进，为一时推重。而求其书者，缣素笺纸，堆案
盈几，先后积压，尘为之生。又户外之屦常满，宾客造
请，门阈穿穴，以铁固其限，故人号曰铁门限。所用笔，
退即投大瓮中，岁久辄贮数瓮，自为铭以瘗之。尝作
《心成颂》，以示字法。又作《真草千文》传于世，学者率模
仿焉。

《魏书崔元伯传》：“元伯祖悦，与范阳卢谌并以博艺著
名。谌法锺繇，悦法卫瓘，而俱习索靖之草，皆尽其妙。
谌传子偃，偃传子邈，悦传子潜，潜传元伯，世不替业。”
《刘仁之传》：“仁之少有操尚，粗涉书史，真草书迹，颇号
工便，性好文字，吏书失体，便加鞭挞。”

《北齐书赵彦深传》：彦深子仲将，学涉群书，善草隶。虽
与弟书，书字楷正，云“草不可不解”，若施之于人，即似
相轻易，若当家中卑幼，又恐其疑所在宜尔，是以必
须隶笔。

《宣和书谱》：“刘珉字仲宝，彭城人。书法自王氏羲、献父
子以来，其道寖以衰陋，至齐尤甚。珉喜草隶，遂能一
洗俗学之谬，远追羲之，颇得其法。落笔佳处，往往陵
轹古人，至作草书益胜，乃复名世。”

《周书薛慎传》：“慎好学，能属文，善草书。”

张怀瓘《书断》：“释智果，会稽人也，居永兴寺，炀帝甚喜
之。工书铭石，常谓永师曰：‘和尚得右军肉，智果得右
军骨’。果隶、行、草皆入能。”

《唐书房元龄传》：元龄幼警敏，善属文，书兼草隶。常恐
诸子骄侈，集古今家诫书为屏风，令各取一具，曰：“留
意于此，足以保躬矣。”

颜真卿《家庙碑》，颜昭甫工篆籀草隶书，与内弟殷仲
容齐名，而劲利过之，为伯父师古所赏重。尝得古鼎
廿馀字，举朝莫识，尽令读之。官侍读，赠华州刺史。
《酉阳杂俎》：高宗初扶床，将戏弄笔，左右试置纸于前，
乃乱画满纸角边画处成“草书敕”字。太宗遽令焚之，
不许传外。

《唐书裴行俭传》：行俭工草隶名家。帝尝以绢素诏写
《文选》，览之，秘爱其法，赉物良厚。行俭每曰：“褚遂良非
精笔佳墨，未尝辄书，不择笔墨而妍捷者，余与虞世
南耳。”所撰选谱草字杂体数万言。

张怀瓘《书断》：“宋令文，河南陕人，官至左卫中郎将。奇
姿伟丽，身有三绝，曰书、画、力尢于书，备兼诸体，偏意
在草，甚得书之媚趣。”

《宣和书谱》：“孙过庭，字虔礼，陈留人。官至率府参军、录
事。好古博雅，工文辞，得名翰墨间。作草书，咄咄逼羲、
献。文皇谓过庭小字，书乱二王，盖似真可知也。作运
笔论，字逾数千，妙有作字之旨，学者宗以为法。”
张怀瓘《书断》：“王知敬，洛阳人，官至太子家令。工草及
行，尤善章草入能。”

《宣和书谱》：“唐明皇留心翰墨，初见《翰苑书体》狃于世习，锐意作章草八分，遂摆脱旧习，议者谓其丰茂英
特，斯亦天禀。”

《唐书席豫传》：“豫性谨畏，与子弟属吏书，不作草字。或
曰：‘此细事耳，何留虑’？答曰：‘细不谨，况大事耶’！”

《李白传》：文宗时，诏以白歌诗、裴旻剑舞、张旭草书，为
三绝。旭，苏州吴人，嗜酒，每大醉，呼叫狂走，乃下笔。或
以头濡墨而书，既醒自视，以为神不可复得也，世呼
张颠。初仕为常熟尉，有老人陈牒求判，宿昔又来。旭
怒其烦，责之。老人曰：“观公笔奇妙，欲以藏家尔。”旭因
问所藏，尽出其父书。旭视之，天下奇笔也。自是尽其
法。旭自言：始见公主担夫争道，又闻鼓吹而得笔法。
意观倡公孙舞剑，器得其神。后人论书，欧、虞、褚、陆皆
有异论，至旭无非短者。传其法。惟崔邈。颜真卿云：
《金壶记》：“张旭草书，为世所重。有人家贫，因卜旭为邻，
数四致简于旭，得其报章，遂鬻于市，后获富足焉。”
《温飞卿集》：秘书省有贺监知章草书，笔力遒健，风尚
高远。

《唐书颜真卿传》：真卿立朝正色，刚而有礼，天下不以
姓名称，而独曰鲁公。善正草书。笔力遒婉，世宝传之。
《陆羽怀素别传》：邬彤与怀素为群从中表兄弟，谓怀
素曰：“草书古势多矣，惟太宗以献之书，如凌冬枯树，
寒寂劲硬，不置枝叶。”张旭又尝私谓彤曰：“孤蓬自振，
惊沙自飞。余师而为书，故得奇怪，凡草圣尽于此。”怀
素不复应对，但连叫数十声曰：“得之矣。”

《唐国史补》：“长沙僧怀素好草书，自言得草圣三昧，弃
笔堆积，埋于山下，号曰笔冢。”

《宣和书谱》：“周嶬，天宝间作，牧泌阳，以翰墨称。喜怀素
书，心慕手追，作草字得师法。”

《贾氏谈录》：“贞元中，翰林学士吴通微尝工行草，然体
近隶。故院中胥徒尤仿其书，大行于世。”

《旧唐书柳公权传》：公权初学王书，遍阅近代笔法，体
势劲媚，自成一家。宣宗召升御殿，前书三纸，一纸真
书十字，曰“卫夫人传笔法于王右军”；一纸行书十一
字，曰“永禅师真草千字文得家法”；一纸草书八字，曰
“谓语助者焉哉乎也。”赐锦彩缾盘等银器，仍令自书
谢状，勿拘真行。帝尢奇惜之。

《因话录》：“元和中，柳柳州书，后生多师效，就中尤长于
章草，为时所宝。湖湘已南，童稚悉学其书，颇有能者。
长庆已来，柳尚书公权又以博闻强识工书，不离近
侍。”柳氏言书者，近世有此二人。尚书与族孙璟，开成
中同在翰林，时称“大柳舍人”、“小柳舍人。”自祖父郎中
芳以来，奕世以文学居清列。舍人在名场淹屈，及擢
第，首冠诸生。当年宏词登高科，十馀年便掌纶诰，侍
翰苑。性喜汲引后进，出其门者，名流大僚至多。以诚
明待物，不妄然诺，士益附之。

《宣和书谱》：“裴素失其先系，宝历初登第。善草书。其笔
意盖规模王氏羲、献父子之学，然力不甚劲，而姿媚
有馀。”

杜牧之善属文，登进士第，复举贤良方正。刚正有奇
节，不为龌龊小谨，敢论列大事，指陈利病，尤切时务。
其作《阿房宫赋》，辞彩尤丽，有诗人规谏之风，至今学
者称之。作行、草，气格雄健，与其文章相表里。

陆希声，吴人也。家世有书名。六世祖伯父柬之以草
书高天下。四世祖景融又以博学工书擅名。至希声
一出，遂能复振家法，祖武风流，顿还旧观。钱若水常
言：“古之善书，鲜有得笔法者。”希声得之，凡五字擫押
钩格，抵自言出自二王，斯与阳冰得之。希声后授之
𧦬光，光入长安为翰林供奉，而希声尚未达，以诗寄
之云：“笔下龙蛇似有神，天池雷雨变逡巡。寄言昔日
不龟手，应念江头洴澼人。”后得其法者，为一时之绝。
胡季良不见于史册，惟工行草，追慕古人而得其笔
意。

神仙。锺离先生名权，不知何时人，而间出接物，自谓
生于汉。吕洞宾于先生执弟子礼，有问答语及诗成
集。状其貌者，作伟岸丈夫，或峨冠绀衣，或虬髯蓬鬓，
不冠巾而双髻，文身跣足，颀然而立，睥睨物表，真是
眼高四海而游方之外者。自称天下都散汉，又称散
人。尝草其为诗云：“得道高僧不易逢，几时归去得相
从。”其字画飘然，有凌云之气，非凡笔也。元祐七年，亦
录诗四章赠王定国，多论精勤，志学长生金丹之事，
亹亹可读。终自论其书，以谓学龙蛇之状，识者信其
不诬。

《吕真人传》：真人名岩，字洞宾，咸通中，举进士第，游江
州庐山，以著头书剑诗于壁。初见若无字，而墨迹粲
然，透出壁后。宋徽宗时，自称昌虚中，往来诸琳宫。善
草书，作枯藤游丝势，一举笔数千，络绎不断。人争携
楮以请，往往不与。

《宣和书谱》：“吴融幼力学，能世其家，文辞富赡，以进士
登科第。昭宗时，指授作诏，悉当帝意，为之咨赏。作《草
书歌》，痛论古人笔意。今御府所藏草书，付虬帖。
张庭范本，优人亡其系。善逢迎，谄事朱全忠，进金吾卫将军、河南尹。喜草书。”

《书小史》：“林杰，字智周，闽川人也。善草隶，俱自天然，不
因师授。”

《北梦琐言》：“释怀濬，秭归郡草圣僧也。唐乾宁初，知来
藏往，皆有神验。爱草书，或经或释，或老，至于歌诗鄙
琐之言，靡不集其笔端。与之语，即阿唯而已。里人以
神圣待之。”

《书史会要》：“丘弟善虞体，草书亦狂纵。”

《书断》：李都荆南从事，时朝官亲熟，自京寓书，书踪甚
恶。李寄诗戏曰：“华缄千里到荆门，章草纵横任意论。
应笑锺张虚用力，却教羲献枉劳魂。惟堪爱惜为珍
宝，不敢留传误子孙。深荷故人相厚处，天行时气许
教吞。”

《闻奇录》：越僧𧦬光善草书，自言授法于陆相希声，其
飘逸有张旭之妙。吴翰林以歌奖之，言多不载。罗给
事赠诗云：“圣主赐衣称绝艺，侍臣摛藻许高踪。”又有
亚栖书，骨气不及𧦬，而趋媚过之。二人俱应制其踪
海内皆盛。

《高僧传》：“释𧦬光长于草隶，闻陆希声谪宦于豫章，往
谒之，授五指拨镫诀。书体遒健，转腕回笔，非常人所
知。昭宗诏对御榻前书，赐紫方袍。”

《释遗则》从张怀瓘学草书，独尽笔妙。

释高闲，克精书字，宣宗尝召入对御草《圣》，遂赐紫衣。
后归湖州开元寺终焉。闲尝好以霅川白纻书真草
为世楷法。

《宣和书谱》：释亚栖喜作字，得张颠笔意。昭宗光化中，
对殿庭草书，两赐紫袍，一时为之荣。其自谓：“吾书不
大不小，得其中道，若飞鸟出林，惊蛇入草。”

释梦龟，天复中寓东林寺，作《颠草》奇怪百出，笔力遒
劲，亦自是一门之学。

释景云，幼通经论，性识超悟，尤善草法。初学张颠，久
之精熟，有意外之妙。

《书小史》释洪博学儒释，风姿秀整，能讲唱诗篇，草
隶皆极精妙。时人以其貌义《诗》《书》，谓之“四绝。”

《江阴新志》：“观音大士木塔下有草书《心经》满壁，笔力
遒健，末题云：‘孟冬月比丘道松书，不记年岁，或云李
唐僧书’。”

《宣和书谱》：“杨凝式，喜作字，尤工颠草。居洛下十年，凡
琳宫佛祠墙壁间题纪殆遍，笔迹雄强，与颜真卿行
书相上下。”

《金石文字记》：“僧彦修草书，梁乾化时碑。今在西安府
儒学。”

《南唐书谈谐传》：李家明谈谐敏给，善为讽辞。初，家明
母死未葬，会元宗乘间书草字于便殿，家明绐曰：“臣
窃署字，与之不疑。”元宗以麻纸大押字，命试学焉。家
明辄仿草字上署宣州上供库支钱二百缗，付李家
明葬母。元宗大笑，因以赐焉。

《名画评》：“锺陵清凉寺有唐元宗八分题名，萧远草书，
董羽画海水，为三绝。”

《宣和书谱》：“潘佑，史失其传。仕江南，伪主李煜，端方刚
介，不亲外务，闭户读书，博通经史。观其行书草帖，笔
迹奕奕，超拔流俗，殆有东晋之遗风焉。”

《益州名画录》：“释晓峦，前蜀人。工草圣，学张芝。”

《图画见闻志》：“匡山处士景焕与翰林学士欧阳炯联
骑游成都应天寺，睹孙位画左壁天王，焕遂画右壁
天王以对之。渤海叹重，为长歌以美之。继有草书僧
梦归后至，因请书于廊壁。书画歌行，一日而就。成都
人号为‘应天三绝’。”

《宣和书谱》：“薛存贵，史失其传。喜作草书，有晋宋间风
度。”

紫桃轩又缀：“杨永符，五代人，能草书，自号手怒。”
《清异录》：“和鲁公慷慨厚德，每滑稽则哄堂大笑。时博
士杨永符能草圣，有省郎闻鲁公笑声，戏谓杨曰：‘丞
相口欢笑’。永符曰：‘予沗事笔墨，方挥扫之际，亦谓太
博手怒耶。